האח הגדול עונה 3

האח הגדול עונה 3 היא העונה השלישית של תוכנית המציאות הישראלית "האח הגדול", והעונה הרביעית (כולל עונות ה-VIP) של התוכנית משודרת בערוץ 2 (קשת). העונה שודרה החל מ-8 בדצמבר 2010, הגמר נערך ב־26 במרץ 2011 שבסופו ניצח הדייר ג'קי מנחם. את העונה הנחו ארז טל ואסי עזר. העונה השלישית, שאמורה הייתה לעלות לשידור ב-4 בדצמבר, נדחתה בעקבות השרפה בכרמל ל-8 בדצמבר 2010 ושודרה עד ל-26 במרץ 2011 (בסך הכל 109 ימים). העונה הזו זכתה לנתוני רייטינג גבוהים יותר מעונות ראשונה ושנייה שקדמו לה והכניסה לזכיינית מעל ל-80 מיליון ש"ח. העונה השלישית של "האח הגדול" לוּותה בביקורת ציבורית ערה בשל תכנים שהושמעו בתוכנית ובשל התנהגותם של מספר דיירים בבית. שדולת הנשים בישראל גינתה התבטאות של הדייר עמיר גולדברג וכינתה אותו "עלוב נפש" לאחר שגולדברג הציע לדייר יגאל לנקרי להכניס דיירת למקלחת ושם לדפוק את ראשהּ בקיר. הפקת התוכנית הוקיעה את הדברים וגולדברג עצמו הביע חרטה עליהם מספר פעמים. בעקבות התבטאות בעלת אופי מיני בוטה של עורך התוכנית יורם זק כלפי המתמודדת דנה רון, הודיעה חברת הכנסת ציפי חוטובלי (ליכוד) על כוונתה לכנס דיון מיוחד בוועדה לקידום מעמד האישה. "תוכניות הריאליטי לא יכולות להיות שטח הפקר בו ניתנת במה להתנהגות מבזה כלפי נשים המשפילה אותן," אמרה חברת הכנסת חוטובלי. דברים ברוח דומה הביעה גם חברת הכנסת אורית זוארץ (קדימה), חברה אף היא בוועדה. ימים ספורים אחר-כך, בעקבות דברי הערכה שהביעה המתמודדת פרידה הכט כלפי מחבלים מתאבדים, הגיש חבר הכנסת עתניאל שנלר (קדימה) תלונה במשטרה על "הסתה לאלימות או טרור." ב-27 בפברואר 2011 הוגשה בקשה לתובענה ייצוגית מצד שני שומרי מסורת שנפגעו לדבריהם מחילול ספר התנ"ך על ידי הדיירת פרידה הכט, שנהגה להיכנס עמו בקביעות לבית השימוש. הרשות הלאומית למלחמה בסמים ואלכוהול גינתה דברים שאמר המתמודד אלעד צפני בשיחה עם הדיירים ג'קי מנחם ולי-עוז כהן. צפני שיתף את השניים ברצונו לצרוך סמים. מנכ"ל הרשות יאיר גלר הגדיר את האמירה של צפני "חמורה" ו"מזיקה". קבוצה של אמהות שכולות ואמהות לחיילים בשירות פעיל הגישה תלונה לשידורי קשת כמו-גם אל הפקת "האח הגדול" בשל אמירות גזעניות ופוגעניות לאחר שהדיירת נופר מור כינתה את בסיס חיל האוויר בו שירתה במצפה רמון "גועל נפש של מקום" משום ש"היו בו הרבה חיילים אשכנזים מתים." הפקת "האח הגדול" דחתה את הביקורת בשם עיקרון חופש הביטוי. התוכנית, ששודרה במוצאי שבת שלאחר רצח בני משפחת פוגל באיתמר, עוררה גינויים אצל חלק מהציבור על כך שהמשיכה כרגיל. יהורם גאון גינה בתוכניתו את בקשתו של ארז טל בתחילת התוכנית לשים את מאורעות היום מאחור. ח"כ מיכאל בן ארי דרש ממנכ"ל הרשות השנייה לנקוט בהליכים כנגד מקבלי ההחלטה לשדר כרגיל. חדרי הבית: רשימת 23 הדיירים שנכנסו לבית האח הגדול לפי סדר כניסתם (כולל הזמניים): רינת גיטר – בת 21, רווקה, מפתח תקווה שירן גיטר – בת 21, רווקה, מפתח תקווה יגאל אלנקרי – בן 50, גרוש +1, מרמת גן ליהיא גרינר – בת 26, מאורסת, מלוס אנג'לס יעקב "ג'קי" מנחם – בן 22, רווק, מרמת גן פרידה הכט – בת 46, רווקה +1, מתל אביב יואב מאור – בן 21, רווק, מתל אביב סיון אברהמי – בת 26, רווקה, מאור יהודה עמיר גולדברג – בן 28, רווק, מתל אביב דנה רון – בת 38, גרושה +2, בזוגיות, מתל אביב יורם כהן – בן 49, נשוי +8, מעפרה נופר מור – בת 22, רווקה, מתל אביב אלעד צפני – בן 21, רווק, מתל אביב סיון דרור – בת 28, גרושה +1, מחיפה לי עוז כהן – בן 25, רווק, מתל אביב ליאם רז – בת 27, רווקה, מחיפה עתי שולברג – בן 27, רווק, ממודיעין רם פרייס סיטון – בן 26, רווק, מנתניה מרב בטיטו – בת 41, נשואה בשנית +5, מרעננה תומר זריהן – בן 34, רווק, מתל אביב הילה אקראי – בת 25, רווקה, מתל אביב אבירם בן שושן – בן 30, מאורס, מלוס אנג'לס לידיה נובארו – בת 24, רווקה +1, מפלמה דה מיורקה הדיירות הראשונות שנכנסו לבית היו תאומות זהות, שירן ורינת גיטר. לאחר שנכנסו שלושה דיירים נוספים, הוטלה משימה סודית בה התאומות התחלפו ביניהן לסירוגין בהסתתרות בחדר צדדי, כשהן מציגות את עצמן בפני שאר הדיירים כאילו שתיהן רינת. לאחר שבוע, התבקשו הדיירים לנחש למי מביניהם יש אח תאום בבית, והם נכשלו בניחוש. בהמשך העונה התבקשה אחת התאומות לצבוע את שערה כדי להקל על ההבחנה ביניהן. לבסוף הודחו שתיהן יחד בשבוע אחד שבו התקיימה הדחה כפולה. הדייר אלעד צפני היה גמד, והבית אובזר עבורו באופן מיוחד. בין השאר, הותקן עבורו כפתור בגובה נמוך כדי לפתוח את חדר האח הגדול. במשך העונה הדיירים נשאו אותו פעמים רבות בידיהם כדי לעזור לו לעבור ממקום למקום. הדייר יורם כהן היה יהודי דתי, ולצורך הסכמתו לכניסה לבית, הוא קיבל אישור מיוחד לא לשאת עליו את המיקרופון בימי שבת. במהלך העונה נפגע יורם מזה שהדיירת פרידה הכט הייתה מכניסה את ספר התנ"ך לשירותים, והוא ניסה למנוע ממנה להמשיך במנהגה. לאחר 49 יום, שבמהלכם הודחו שישה מהמתמודדים, הוכנסו לבית חמישה דיירים חדשים. במשך השבוע הראשון הם שהו בנפרד מהדיירים הוותיקים, שלהם ניתנה הזכות לבחור בסוף השבוע דייר חדש אחד שיודח מהבית. הדיירת ליהיא גרינר שנכנסה לבית כמאורסת הודיעה בהמשך שהיא מבטלת את האירוסין. בנוסף, היא נכנסה למערכת יחסים עם אחד הדיירים האחרים (עתי שולברג), ואלו נצפו מתקלחים ביחד ומנהלים אקטים מיניים לעיניי המצלמות. בתגובה לכך, אבירם, ארוסה לשעבר של ליהיא היה אחד מחמשת הדיירים החדשים שנכנסו לבית באמצע העונה, אך הוא נבחר על ידי הדיירים הוותיקים כדייר שיודח מהבית לאחר השבוע שבו שהו הדיירים החדשים בנפרד מהוותיקים. עם זאת, במהלך השבוע התקיימה פגישה בינו לבין ליהיא וכן פגישה בינו לבין עתי. לאחר שיצא אבירם מהבית, הופקה תוכנית אינטרנט "קח אותי אבירם" בה אבירם חיפש אהבה חדשה. אחד מהדיירים החדשים שהוכנסו לבית, רם פרייס סיטון, יצא מהארון בשידור חי, מספר ימים לאחר כניסתו לבית. בהמשך, נכנס לבית אסי עזר, אחד ממגישי התוכנית שגם הוא הומוסקסואל, וניהל דיון עם רם על משמעות היציאה מהארון. באחת מבדיקות הסאונד נשמע העורך הראשי המדבב את קולו של האח הגדול, יורם זק, כשהוא פונה באופן מיני בוטה לאחת הדיירות, דנה רון, ולאחר מכן יצא לחופשה של שלושה ימים. כשדנה רון הודחה מהבית בהדחה הבאה, נפוצו שמועות בציבור כאילו הייתה התערבות מכוונת של ההפקה בהדחה. בפרק הבא, התייחסו המגישים לשמועות הללו, הכחישו אותן, והודיעו על הגשת תביעת דיבה כנגד מפיציהן. במסגרת שבוע "מלון האח הגדול" נכנסו לבית האח הגדול, הזמר אייל גולן, הדוגמנית בר רפאלי, מתמודדת העונה השנייה פותנה ג'אבר, היחצ"ן רני רהב והעיתונאית ג'ודי ניר מוזס שלום. בבית "האח הגדול" בעונה זו הוכנס אקווריום עם דג מסוג "פלאוור הורן", שבהמשך כונה שימי על ידי דיירי הבית. הדג, שדובב על ידי יורם זק, "נתן" משימות סודיות לדיירי הבית. במהלך העונה הועלו טענות שהדג מת בגלל חוסר שינה שנבע מהתאורה בבית והוחלף בדג כפיל שהוכן מראש טרם תחילת התוכנית. ההפקה הכחישה את הטענות הללו. ביום ה-22, ג'קי הוטס לבית האח הגדול שבספרד כדייר זמני ואילו לישראל הוטסה הדיירת לידיה נובארו מהבית בספרד כדיירת זמנית. במשך השבוע שבו התבצעה ההחלפה, התבקשו דיירי האח הגדול בספרד להופיע בביצוע של שיר האירוויזיון הישראלי "אבניבי" (1978), ואילו הדיירים הישראלים הופיעו בביצוע שיר האירוויזיון הספרדי "Bandido" (1990). דיירי בתי האח הגדול באיטליה, ארגנטינה ויוון התבקשו לשפוט איזו משתי ההופעות הייתה טובה יותר, והביצוע הספרדי ניצח. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. משימה סודית – ביום ה-1, נכנסו לבית רינת ושירן, תאומות זהות, ולאחר כניסתן של רינת ושירן, נכנסו יגאל, ליהיא וג'קי. חמשת הדיירים קיבלו משימה סודית: במהלך המשימה, רינת ושירן יתחלפו ביניהן כמה פעמים ללא ידיעת הדיירים האחרים. מבחינת שאר הדיירים יש רק דיירת אחת, רינת. אם עד סוף המשימה הדיירים לא יגלו שרינת ושירן תאומות, החמישייה יעמדו במשימה. אם יעמדו במשימה, לחמשתם יהיה סיכוי גדול להיות חסינים בהדחה הראשונה. אם יכשלו במשימה, חמשת הדיירים יהיו עלולים להיות מועמדים להדחה. הדיירים נשאלו מי לדעתם הדייר שיש לו תאום שנמצא בבית, הם ענו שיגאל, ובכך רינת, שירן, יגאל, ליהיא וג'קי עמדו במשימה וקיבלו חסינות מההדחה הראשונה. תיכון האח הגדול – ביום ה-5, הבית הפך ל"תיכון האח הגדול", בו קיימות שתי מגמות: מגמת ספרות (עמיר, סיון אברהמי, פרידה, לי עוז, אלעד, עתי, ליאם, שירן וסיון דרור) ואנגלית (יורם, ג'קי, יואב, דנה, ליהיא, רינת ונופר). על הדיירים ללכת בתלבושת אחידה בלבד ב"שעות הלימודים", אין לקלל או להתמזמז, עישון מותר במחששה בלבד כשהרגליים על הברזלים ואינן נוגעות בקרקע (חוץ מאלעד). אין להכניס כדורים לשטח בית הספר, תלמיד שנתקל בכדור בתוך שטח בית הספר חייב להוציאו מיד מחוץ לחומה. עם הישמע הצלצול, הדיירים צריכים להיכנס לכיתה תוך חצי דקה בלבד. דייר שמוזמן ל"חדא המנהל" ישב על הספסל בכניסה עד שייקרא פנימה. ביום ה-7, הדיירים (חוץ מרינת, שירן, יגאל, ליהיא וג'קי שניצחו במשימה הסודית) נכנסו לכיתת המבחנים. בטלוויזיה הוקרן סרט טבע, ואחריו יבחנו עליו. הדייר שיקבל את הציון הגבוה ביותר יהיה חסין מהדחה. אלעד, שטעה רק בשאלה אחת קיבל את הציון הגבוה ביותר, ניצל מרשימת ההדחה והכניס במקומו את יגאל לרשימת ההדחה. הדיירים נכשלו במשימה והסתפקו בתקציב בסיסי. משימת המסע בזמן – ביום ה-12, הדיירים חזרו בזמן לשנת 1938, אותה יכלו ללמוד ולחקור. על מנת להכשיר את היישוב למגורים, ולמנוע התפרצות של מלריה, הדיירים היו צריכים לייבש את הביצה שבחצר ולהעביר את המים מתוכה למגדל המים. על ארבעת מייבשי הביצה ללבוש את החליפות, לטפול את עצמם בביצה ולהתחבק מעל בריכת האגירה. החלוצים יעבירו את המים בדליים השחורים מיד ליד בשרשרת, מבריכת האגירה עד למגדל המים. עליהם למלא את מגדל המים כך שהקו התחתון של הדגל יעבוג את קו האלף. כדי לשמור על המים ביישוב, החלוצים היו צריכים להניח אצבע בפרץ מגדל המים, במטרה שהקו התחתון של הדגל לא ירד מתחת לקו ה-800. דנה בחרה הייתה צריכה לבחור שבעה דיירים שיחגגו איתה את יום הולדתה, ובחרה בסיון אברהמי, ליאם, עתי, עמיר, ליהיא, פרידה ויגאל. דנה והשביעייה שוגרו דרך מנהרת הזמן ל-1971, שנת הלידה שלה, תוך ששמונת הדיירים שלא בחרה נשארו ב-1938. ביום ה-18, הדיירים חזרו ליום ההדחה הראשונה ולכן סיון דרור נכנסה לבית ויצאה שהגיע רגע ההדחה. ביום ה-19, הדיירים נכנסו למכונת הזמן פעם נוספת, והגיעו לשנת 1991, בתקופת מלחמת המפרץ. פרידה, ג'קי, דנה, יואב ליהיא ונופר גויסו לצבא ארצות הברית, וסייעו להגן על מדינת ישראל. עקב התקפות טילים חוזרות על ישראל מכיוון עיראק, צווי החירום עדיין בתוקף: בכל פעם שתישמע אזעקת אמת, יהיה על האזרחים לקחת את ערכות המגן, להיכנס במהירות אל המרחב המוגן בבית ולסיים להרכיב את הפאזלים שבחדר. בזמן הזה, על החיילים האמריקאים להצטייד בנשקים לתפוס את שתי עמדות הפטריוט המוצבות בחצר ולנסות ליירט ולהמשיד את טילי הסקאד. ההצלחה במשימה תהיה אם יצליחו במהלך כל ימי הלחימה ליירט לפחות עשרה טילים, או לסיים להרכיב את שני הפאזלים במלואם. הדיירים עמדו במשימה וקיבלו תקציב מותרות. ג'קי, שנבחר על ידי הדיירים כדייר הכי ישראלי בבית, קיבל מהדג בחצר משימה סודית: ג'קי היה להתעכב כשכולם יוצאים ממנהרת הזמן, לחכות שכולם ייצאו ולהישאר בחדר השיגור. לאחר שעמד בה, זכה לטוס לבית האח הגדול הספרדי ולשהות שם במשך שבוע ימים. במקביל, הדיירים הגיעו ל-1 בינואר 2011, יום שבת, יום ההדחה השנייה (שבסופו הודח יורם) והסילבסטר. ביום ה-25, הדיירים חזרו להווה. תחרות האירוויזיון – ביום ה-22, ג'קי טס לבית האח הגדול הספרדי כדייר זמני לאחר שנבחר ברוב הדיירים כדייר הכי ישראלי בבית ועמד במשימה סודית. ביום ה-25, טסה גם לידיה, דיירת בית האח הגדול הספרדי לבית האח הגדול הישראלי כדיירת זמנית. ביום ה-26, הדיירים התבשרו שבשבת הקרובה (יום 32) תיערך תחרות אירוויזיון בין שני בתי האח הגדול: הבית הספרדי מול הבית הישראלי. השיר איתו התחרו הישראלים ולידיה הוא "Bandido" של אסוקר מורנו, השיר שייצג את ספרד באירוויזיון 1990 והגיע למקום החמישי, והשיר איתו התחרו הספרדים וג'קי "אבניבי" של יזהר כהן ואלפא ביתא, השיר שייצג את ישראל באירוויזיון 1978 והגיע למקום הראשון. כדי ללמוד את השירים, יעמדו לרשות כל מדינה המילים ועזרתם של לידיה וג'קי. לידיה וג'קי ערכו לכולם אודישנים, בחרו את המבצעים וסייעו בלימוד השירים (על כל הדיירים לגשת לאודישן) לכל התפקידים (שירה, נגן גיטרת אוויר, נגן קסטנייטה ועוד). הבחירות של לידיה היו: זמרות - ליהיא ונופר, גיטריסט - לי עוז ואמן קסטנייטות - אלעד, שביצעו את השיר ביום ה-29. דיירי בית האח הגדול הארגנטינאי, דיירי בית האח הגדול היווני ודיירי בית האח הגדול האיטלקי העניקו לישראלים 10 נקודות ולספרדים 12 נקודות (30 נקודות סה"כ לישראל ו-36 נקודות סה"כ לספרד), וכתוצאה מכך הדיירים נכשלו במשימה וקיבלו תקציב בסיסי. הערות בשיעור ספרות, המורה הייתה מורה אלקטרונית. המורה תכתיב להם שירים שונים שאותם יצטרכו לכתוב מילה במילה, תוך כדי ההכתבה יהיה עליהם לבצע שורה של מעשי קונדס שתלמידים נוהגים לעשות בזמן שהמורה מפנה את גבה. אם המורה תראה אותם מבצעים מעשה קונדס ו/או לא יספיקו לבצע את כל מעשי הקונדס, יצברו פסילה. משך ההכתבה כחצי שעה. רשימת התעלולים היא: לאכול שתי קלמנטינות ואת הסנדויץ' של המורה, לשתות שני בקבוקי משקה מוגז, לנפח שני בלוני מסטיק, לירות שני טו-טו על הלוח, לפגוע עם שני מטוסי נייר בלוח ולהעביא שני פתקים בין אחד לשני. על תלמידי מגמת האנגלית היה לשחזר את השיר בו צפו בתחילת המשימה, "בחנות של מר קנטש". לי עוז קיבל משימה סודית מהדג: רגע לפני הבחינה על השיר, לי עוז היה צריך לפוצץ פצצת סירחון בחדר המשימות בה מגמת אנגלית צילמו את הקליפ. אם יצליח, אליעד יקבל נרגילה. הערות שירן, רינת, ג'קי, יגאל וליהיא היו חסינים מפני הדחה לאחר הזכייה במשימה הסודית (הסתרת העובדה שלרינת יש אחות תאומה). מאוחר יותר, זכה אלעד בחסינות אישית במקום יגאל, לאחר שקיבל את הציון הגבוה ביותר במבחן, במסגרת משימת "בית הספר". ההדחה בשבוע השני בוטלה, ולכן רשימת ההדחה של השבוע השני עברה לשבוע השלישי. ג 'קי טס לבית "האח הגדול" בספרד ושהה שם במשך שבוע ימים בזמן שלידיה נבארו, דיירת מבית "האח הגדול" בספרד הייתה בבית "האח הגדול" בישראל במשך שבוע ימים. בפעם הראשונה בעונה הזו, שני דיירים הודחו מבית "האח הגדול". אבירם, הילה, מרב, רם ותומר נכנסו כדיירים חדשים בבית ביום ה-50. הם נכנסו לתוך מתחם פרטי בתוך "בית האח הגדול" במשך ארבעה ימים הראשונים שלהם בבית. דיירי הבית הוותיקים היו צריכים לבחור אחד מן דיירי הבית החדשים שהם לא רוצים שהוא ייכנס לבית. לאחר ההצבעה, אבירם נבחר על ידי הדיירים הוותיקים והוא הודח. הילה, מרב, רם ותומר נכנסו לבית. הילה, מרב, רם ותומר היו חסינים מהדחה בשבוע הראשון שלהם בבית מכיוון שהם דיירים חדשים. הם היו צריכים לבחור שני דיירים שהיו רוצים לתת להם חסינות מפני הדחה במקום מי שהם היו רוצים להדיח. והדייר הוותיק שקיבל הכי הרבה הצבעות קיבל חסינות. לי עוז קיבל חסינות מהדיירים החדשים. כחלק ממשימת התקציב השבועית של דיירי הבית, אלעד היה צריך להעמיד שני דיירים להדחה בפומבי. שני דיירי הבית שאותם העמיד (פרידה ועמיר) נכנסו אוטומטית לרשימת המועמדים להדחה של אותו השבוע יחד עם שאר הדיירים המועמדים להדחה אשר הועמדו להדחה באופן הרגיל על ידי דיירי הבית האחרים. בשבוע ה-13, כל מתמודד שקיבל לפחות קול אחד למועמדות, הועמד להדחה. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. אתר האינטרנט הרשמי של האח הגדול עונה 3 ערן סויסה, שדולת הנשים: "עמיר גולדברג הוא עלוב נפש", באתר nrg‏, 9 בינואר 2011 אריק בנדר, הכנסת נגד האח הגדול: "מבזה ומשפילה נשים", באתר nrg‏, 13 בפברואר 2011 יוסי ניסן, ‏תלונה על הסתה לאלימות וטרור נגד פרידה מ"האח הגדול", באתר גלובס, 16 בפברואר 2011 שמואל מיטלמן, תביעה נגד האחראיות לשידור "האח הגדול", באתר nrg‏, 27 בפברואר 2011 ערן סויסה, שורת המחץ, באתר nrg‏, 3 במרץ 2011 מיקי לוין, סיי נו מור: אימהות שכולות נגד נופר מור, באתר nrg‏, 7 במרץ 2011 נמשכת המחאה נגד שידור 'האח הגדול', באתר ערוץ 7, 13 במרץ 2011 ynet, האח הגדול מטריד בגדול, באתר ynet, 12 בפברואר 2011 ערן סויסה, לעטוף את הדגים: על שימי הדג מ"האח הגדול", באתר nrg‏, 21 בפברואר 2011 עדי חשמונאי, הדג הגדול: הכוכב האמיתי של האח הגדול, באתר nrg‏, 1 בפברואר 2011